Queen խմբի սկավառակագրություն

Բրիտանական Queen ռոք խմբի սկավառակագրությունը ներառում է 15 ստուդիական և 9 համերգային ալբոմներ, 38 հավաքածուներ, 1 մինի ալբոմ, 24 բոք սեթեր, 36 տեսաալբոմներ և 77 սինգլներ։

1973 թվականին խումբը թողարկել է իր դեբյուտային նույնանուն ալբոմը, որը մեծ հաջողություններ չի գրանցել, սակայն բրիտանական չարթերում կարողացել է զբաղեցնել 24-րդ հորիզոնականը։ Ալբոմը Լեհաստանում արժանացել է պլատինե սերտիֆիկատի, իսկ հայրենիքում՝ ոսկե։ Դեբյուտային սկավառակի սինգլները նույնպես հաջողություն չբերեցին խմբին։ 1974 թվականին դուրս եկավ խմբի երկրորդ ալբոմը՝ Queen II: Խմբի երրորդ ալբոմը՝ Sheer Heart Attack-ը, բրիտանական չարթերում զբաղեցրել է 7-րդ հորիզոնականը, իսկ «Killer Queen» երգը դարձել է խմբի առաջին հիթը։ Երգը Մեծ Բրիտանիայում արժանացել է արծաթե մեդալի։ Մյուս ալբոմը՝ A Night at the Opera-ը, «You're My Best Friend» և «Bohemian Rhapsody» երգերի շնորհիվ խմբին մեծ հայտնություն է պարգևել։ 1976 թվականին հրապարակվել է A Day at the Races-ը, որը շատ նման էր իր նախորդին, այդ իսկ պատճառով խումբը շատ քննադատությունների արժանացավ, քանի որ երաժիշտները փորձել էին կրկնել իրենց նախորդ ալբոմի հաջողությունները։ Չնայած այս ամենի «Somebody to Love» երգը դարձավ խմբի հերթական հիթը։

1977 թվականին դուրս եկավ խմբի News of the World անվամբ ձայնասկավառակը, որի երկու սինգլները՝ «We Will Rock You» և «We Are The Champions»՝ դառնալով համաշխարհային հիթեր հայտնի դարձրեցին խմբին։ 1978 թվականին թողարկվեց Jazz-ը, որը յուրահատուկ էր իր ոճային բազմազանությամբ։ 1980 թվականին լույս տեսավ The Game ալբոմը։ Առավել հաջող էին ստացվել «Crazy Little Thing Called Love» և «Another One Bites the Dust» սինգլները։ Մեկ տարի անց խումբը ձայնագրեց «Ֆլեշ Գորդոն» ֆիլմի սաունդթրեքը։ 1982 թվականին դուրս է եկել Hot Space ալբոմը, որը մեծ հաջողություններ չգրանցեց, քանի որ խումբը հեռացել էր ռոքից և ձայնագրել ավելի շատ պարային, R&B և դիսկո ժանրի սինգլներ։ Այս անհաջողությունից հետո խումբն արձակուրդ գնաց՝ փորձելով վերադարձնել իրենց նախկին հաջողությունները։

1984 թվականին դուրս եկավ խմբի հաջորդ ալբոմը՝ The Works-ը, որը ընդգրկվեց երկիր մոլորակի յուրաքանչյուր անկյունում կազմած թոփ 10 լավագույն ալբոմների ցանկում։ Ալբոմը համարվեց, որպես Queen-ի վերադարձը հարդ ռոք։ Առավել հաջող էր ստացվել «Radio Ga Ga» երգը։ Ալբոմի երկրորդ սինգլը՝ «I Want to Break Free» դարձավ Աֆրիկական ազգային կոնգրեսի հիմնը։ 1984 թվականից մինչև 1995 թվականը խմբի ամենաարդյունավետ տարիներն էին։ Այդ ժամանակահատվածում թողարկված յուրաքանչյուր ստուդիական ալբոմ դարձավ Մեծ Բրիտանիայի մեդալակիր և վաճառվեց ավելի քան 1 միլիոն օրինակով։ 1989 թվականին թողարկվեց խմբիThe Miracle անվամբ ալբոմը, որտեղ խումբը ձայնագրել էր միայն հարդ ռոք։ 1991 թվականի փետրվարին՝ Ֆրեդի Մերկյուրիի կյանքի վերջին տարիներին թողարկվեց Innuendo ալբոմը, իսկ մահից հետո լույս տեսավ խմբի հերթական համաշխարհային երգը՝ «The Show Must Go On»:

Ընդհանուր հաշվով խումբը վաճառել է ավելի քան 200 միլիոն սինգլ։ 1990 թվականին Queen-ը ստացել է BRIT Awards մրցանակը, բրիտանական երաժշտության մեջ մեծ ներդրման համար, իսկ 2005 թվականին Rolling Stone ամսագրի կազմած բոլոր ժամանակների թոփ 100 մեծագույն երաժիշտների ցանկում խումբը զբաղեցրել է 52-րդ հորիզոնականը։

Ստուդիական ալբոմներ

Համերգային ալբոմներ

Հավաքածուներ

Բոքս սեթեր

Մինի ալբոմներ

Սինգլներ

1970-ական

1980-ական

1990-ական

2000-2010-ականներ

Պրոմոսինգլներ

Համատեղ հրատարակություններ

Այլ թողարկություններ

Տեսաալբոմներ

Տեսահոլովակներ 
Ցանկը կազմվել mvdbase.com կայքի տեղեկությունների հիման վրա։

Սաունդթրեքեր

Ծանոթագրություններ

Գրականություն

Արտաքին հղումներ 
 
 
 
 
 

Քուին
Սկավառակագրություններ